**Materská škola Tuchyňa č. 104, 018 55**

**PODMIENKY PRIJÍMANIA DETÍ DO MŠ NA ŠK. ROK 2024/2025**

Na predprimárne vzdelávanie v materských školách sa prijímajú deti v zmysle § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len školský zákon) a v zmysle zákona č. 209/2019 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

Predpokladaný počet voľných miestna celodennú/ poldennú výchovu a vzdelávanie v MŠ Tuchyňa v školskom roku 2024/2025 je: 8 miest.

**Na predprimárne vzdelávanie v materských školách sa prijíma:**

**Zákonné podmienky:**

* prednostne sa prijíma dieťa pre ktoré je predprimárne vzdelávanie povinné, t.j. ktoré dosiahlo päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole.
* prednostne sa prijíma na povinné predprimárne vzdelávanie dieťa, ktoré má v obci trvalý pobyt (spádová materská škola),
* následne sa prijíma dieťa, pre ktoré je predprimárne vzdelávanie povinné a nie je zo spádovej oblasti materskej školy,
* deti, ktoré dovŕšia k 31.augustu. 4 roky majú právo na prijatie do materskej školy
* výnimočne možno do materskej školy prijať dieťa od dovŕšenia dvoch rokov veku (V prípade, ak je zvýšený záujem zákonných zástupcov o prijatie detí do MŠ, nesmie sa uprednostniť dieťa mladšie ako tri roky pred prijatím starších detí, nakoľko prijímanie detí mladších ako tri roky má byť v súlade so školským zákonom výnimočné. Tieto deti možno prijať len vtedy, ak sú uspokojené žiadosti zákonných zástupcov detí, pre ktoré je predprimárne vzdelávanie povinné, ako aj deti vo veku od troch rokov),
* ostatné podmienky určí riaditeľ materskej školy.

Deti sa do MŠ prijímajú k začiatku školského roka alebo v priebehu školského roka, pokiaľ je voľná kapacita materskej školy.

V prípade zvýšeného záujmu zákonných zástupcov o prijatie detí do materskej školy ako je voľná kapacita školy, riaditeľka MŠ postupuje pri prijímaní detí podľa zákonných podmienok a následne podľa ostatných podmienok prijímania detí do MŠ:

**Ostatné podmienky:**

V prípade zvýšeného záujmu zákonných zástupcov o prijatie do materskej školy Tuchyňa 104 po prijatí všetkých detí, pre ktoré bude od školského roka 2024/2025 predprimárne vzdelávanie povinné, budú na základe žiadostí zákonných zástupcov zariadenia do naplnenia kapacity materskej školy prednostne prijaté deti

- ktoré nedovŕšia do 31.8.2024 vek 5 rokov a zákonný zástupca bude žiadať aby v školskom roku 2024/2025 pred 5 rokom veku plnil povinné predprimárne vzdelávanie, pričom so žiadosťou predloží aj písomný súhlas príslušného zariadenia poradenstva a prevencie

 -pri zvýšenom záujme ak kapacita nie je dostačujúca, MŠ prijíma spravidla dieťa s trvalým pobytom v obci Tuchyňa nasledovne:

* dieťa, ktoré dovŕši k 31. augustu 3 roky
* dieťa, ktoré doposiaľ nie je prijaté v inej materskej škole
* deti, ktoré dovŕšia rovnaký vek, tak prednostne bude prijaté dieťa, ktorého rodičia preukazateľne nedokážu zabezpečiť starostlivosť o dieťa

Dieťa musí mať osvojené základné hygienické návyky: sebaobslužné návyky, oblečie si základné časti odevu, obuje sa, **nemá plienky,** používa WC, samostatnosť pri stolovaní, samostatne sa naje lyžicou, napije z pohára - primerané veku.

Dňa:23.03.2024

Riaditeľka materskej školy: Gajdošová Alžbeta

Starosta obce: Ing. Krajčík Rastislav